KORTAJARENA IBAÑEZ (EH Bildu, 2018-06-22):
Bai.
Ba egia esan, Artolazabal andrea, pozten naiz. Pozten naiz Legebiltzar honetako akordio horien ildotik zuen lan ildoan ere berrikuntzak sartu ahal izatea eta hemen egindako proposamen horiek serioski aztertzen aritzea eta Aurrekontuetan seinalatzen aritu izatea.
Eta zure hitzartzean ikusi dut pixka bat Alicia eta ikusi dut itxaropentsu egoteko bestelako planteamendu batzuk.
Egia da ez dudala oraindik oso argi nora eraman nahi gaituzun, zein den hori, zen den espazio hori. Edo agian badakizu nora joan nahi duzuen, baina zailtasunak daude bidean, ze ez da egin beharreko bidea, ez da inolaz erraza.
Ze egonkortu den prekarietate egoera baten aurrean gaude eta hor markatu diren bideak zailak dira, hori iraultzea oso egonkortua geratu den egoera bat da.
Hona etorri diren planak ere, berandu iritsi dira, proaktibitate hori ez da izan eta zetorrena eta gainean genuena antzemateko zailtasunak ikusi ditugu, eta gainera irekitzen ziren aukera horiek antzeman eta probesteko ere zailtasunak ikusi ditugu.
Baina orain horiek aztertu eta bidean jartzen baldin bagara ez da plan txarra. Baina kontutan hartu behar dugu 2017-2020 Estrategian gaudela eta dagoeneko zuk planteatu duzu hemen, zenbait aldaketa izandu dira, aldaketa horietako asko ere ez dira berrikuntza handiak, aldaketa txikiak dira baina izango dute bere eragina.
Lehen Aukera aipatu duzu, baina Lehen Aukeran ere gauza asko daude aipatzeko eta egia da, eskaintzen den Lehen Aukera hori oraindik ere, eta eskasa den lehen aukera bat dela eta horrek ere aukera gutxi eskaintzen dituela emantzipaziorako.
Edo tokian tokiko planteatu dituzun estrategia horietan eta lehentasunak markatu dituzunean, lehentasunak markatzea ondo dago, baina Legebiltzar honek eskatzen zuena zen, kolektibo horiekiko lan planteamendu eta lan ildo estrategikoak, estrategikoak eta diferentziatuak, agian hori Sara de la Ricaren ekipoan egiten ari zareten azterketa horretatik ere ondorioztatu daitezkeen kontuak izan daitezke, beraz, hori ere ondo dago.
Baina gertatzen dena da baita ere prozesu guzti honetan ere arrisku bat ere sortu dela, ze zuk jardun honetan ere nolabait esan behar da zenbait erabaki ere hartu direla enpleguaren inguruan enpleguaren esparru hori...
...ze zuk jardun honetan ere nolabait esan behar da zenbait erabaki ere hartu direla enpleguaren inguruan, enpleguaren esparru hori eta enpleguaren politikak aurrera eramateko esparrua ere hankaz gora jarri dutenak, eta tartean da Confebaskekin sinatutako akordio hori.
Akordio horrek lehendik ere nahiko ikututa zegoen elkarrizketarako espazio hori hautsi egin du, enplegu politiken pribatizaziorako arrisku bizian jartzen gaitu eta hemen planteatu diren guzti horiek hutsalean geratu daitezke, guzti horiek interes orokorrari erantzun beharrean Confebasken eta Confebasken dauden enpresarien interesei erantzuten badiote.
Guk behar dugu prospekzioa egin. Zuk ere aipatu duzu baina behar dugu prospekzioa egin publikotik. Behar dugu ikusi zer aukera izango dituen datozen urtetan herri honek; dituenak, batzuek ikusten dituztenak eta publikotik antzeman daitezkeenak eta oraindik berriak direnak eta antzeman ez ditugunak. Baina aukera berri horiek sortzeko esfortzu hori egin behar da eta indarrak jarri behar dira prospekzio lana horretan.
Behar dugu elkarrizketa berreskuratu, funtsezkoa da. Berreskuratu behar dugu, babestu behar dugu elkarrizketa hori eta gainera aliantza berriak sortu behar dituzu.
Kalitatezko enplegua sortzeko asmo horretan aipatzen zenuen ekonomia soziala. Hor duzu aliantza berriak sortzeko beste esparru handi bat. Eskatzen du determinazioa eta eskatzen du lidergo publikoa. Ez utzi zure sailburutza Confebasken eskuetan.
Uda dator, Artolazabal andrea, eta udarekin badakizu, notak ere iristen dira eta DeustoBarometroaren arabera, hiritarrek suspentsoa jarri zioten zure enplegu politikei, Gobernu honen enplegu politikei.
Guk gaur esango dugu suspentso itxaropentsua ematen dizugula iruditzen zaigulako Legebiltzar honek talde honen ekimenez izan duela aukera norabide bat markatzeko, gaur ikusi dugula zuek ere konpartitzen duzuela bide hori, baduzuela asmoa  - ez duzu tarterik izan baina baduzuela asmoa -  bide horretatik transitatzeko eta aurrera egiteko, aurrekontuetan hori ere jasotzeko aukera baduzuela...
Beraz, errekuperazioetan irailean pilak jarrita denon artean sortu dezagun beste lan merkatu bat.